Parit Buntar

Parit Buntar merupakan sebuah bandar berpenduduk sederhana padat dan bandar paling utara di negeri Perak,terletak lebih kurang 40 km dari Butterworth. Bandar Parit Buntar juga merupakan persimpangan jalan masuk ke Serdang dan Lubuk Buntar, Kedah dari lebuh raya. Bandar ini adalah terletak sebelah Lebuhraya Bandar Baharu, Kedah dan juga terletak dekat garisan sempadan negeri Pulau Pinang.

Parit Buntar merupakan pusat pentadbiran daerah Kerian. Majoriti penduduk Parit Buntar ialah Melayu, diikuti Cina dan India. Parit Buntar juga boleh dikenali sebagai "bandar membaca" seperti Kampar yang juga terletak di Perak Tengah.

Terdapat juga stesen kereta api di Parit Buntar. Plaza tol Parit Buntar di Lebuhraya PLUS sini juga terdapat jalan ke Serdang, Kedah. Terdapat makanan yang terkenal dekat sini iaitu laksa, mi Hokkien, rojak, nasi kandar.

Parit Buntar juga terletak dekat dengan Nibong Tebal dan Universiti Sains Malaysia di sana.

Parit Buntar ialah bandar terakhir di negeri Perak. Kawasan berikutnya telah meliputi negeri Pulau Pinang, terletak di tengah-tengah Kuala Lumpur dan Pulau Pinang. Parit Buntar merupakan bandar yang paling dekat pergi ke Pulau Pinang dan Kedah di Perak.

Sekolah Menengah Jenis Kebangsaan Cina turut terletak di Parit Buntar ini iaitu SMJK Krian dekat negeri Pulau Pinang.

Untuk lebih tepat, Parit Buntar adalah terletak di Nibong Tebal di Utara dan Bagan Serai di selatan.
Pasaraya

*Billion
*Econsave
*Mydin
*Longwan
*Eco Plus
*Setia 2.40
Sekolah

* Sekolah Jenis Kebangsaan (C) Sin Hwa
* Sekolah Kebangsaan Baru Parit Buntar
* Sekolah Kebangsaan Jalan Baharu
* Sekolah Kebangsaan Kampong Kedah
* Sekolah Kebangsaan Methodist
* Sekolah Kebangsaan Parit Tok Ngah
* Sekolah Kebangsaan Sri Kerian
* Sekolah Kebangsaan Tanah Kebun
* Sekolah Kebangsaan Sungai Setar
* Sekolah Kebangsaan Titi Serong
* Sekolah Kebangsaan Wawasan
* Sekolah Menengah Jenis Kebangsaan Krian
* Sekolah Menengah Kebangsaan Methodist
* Sekolah Menengah Kebangsaan Panglima Bukit Gantang
* Sekolah Menengah Kebangsaan Pekan Baru
* Sekolah Menengah Kebangsaan Seri Perak
*Sekolah Menengah Agama Al Falah
*Sekolah Menengah Agama Al Hidayah
*Sekolah Menengah Kebangsaan Agama Kerian
Taman perumahan

*Taman Kerian Sentosa
*Taman Sempadan
*Taman Pekan Baru
*Taman Kerian
*Taman Seri Tenggara
*Taman Seri Semarak
*Taman Ismail Raof
*Taman Damai
*Taman Kerian Permai
*Taman Setia Jaya
*Taman Murni
*Taman Parit Buntar
*Taman Seri Wangsa
Sejarah

Sejarah nama bandar Parit Buntar berasal daripada nama seorang pemimpin iaitu Tok Buntar masyarakat yang terkenal pada masa dahulu di mana beliau dan pengikut-pengikutnya telah membina parit dari Sungai Kerian untuk dialirkan ke sawah-sawah. Parit tersebut pada asalnya dikenali Parit Tok Buntar dan seterusnya dikenali sebagai Parit Buntar. Sini juga boleh dikenakan sebagai 'bandar membaca' seperti Kampar juga terletak di Perak.

Jam Besar di pekan lama Parit Buntar ini merupakan antara mercu tanda bandar Parit Buntar. Jam besar ini telah dirasmikan oleh Tunku Abdul Rahman pada 24 Ogos 1961 untuk memperingati kemajuan dan kemakmuran cemerlang semua penduduk Parit Buntar. Bandar Baharu, negeri Kedah juga dihubungkan dengan Parit Buntar melalui jambatan yang melintasi Sungai Kerian ke arah lebuh raya PLUS menjadikan sini kedua-dua bandar muara sungai dengan Parit Buntar.

Sungai Kerian juga mencatat sejarah hitam apabila pada 13 September 1972, satu tragedi feri karam telah menyebabkan seramai 27 orang terkorban majoritinya adalah murid-murid sekolah SMJK (Cina) Kerian. Dahulu di tepi sungai ini terkenal dengan gerai makan yang dipanggil Gerai Terapung. Ketika itu, Gerai Terapung menjadi tempat tumpuan utama masyarakat di Parit Buntar. Ketika dahulu, kedai di sepanjang jalan tepi sungai ini merupakan tempat utama untuk orang-orang Parit Buntar membeli baju-baju sukan yang berjenama, barang keperluan pertukangan, alatan dapur dan juga barangan lain.

Terdapat 6 cawangan kilang padi termasuk gudang simpanan beras milik LPN (Lembaga Padi & Beras Negara).Terdapat dua buah panggung wayang, Panggung wayang Cathay di Jalan Syarikat manakala panggung wayang Kapitol di Jalan Ria.

Pengangkutan awam utama sekitar tahun 60-an hingga 2005 ialah bas yang mana sebuah syarikat Red Omnibus telah beroperasi menghubungkan pekan Tanjung Piandang melalui Sungai Bakau/Kedai Empat (Jalan Bawah) Titi Serong (Jalan Atas) menghubungkan pekan Kuala Kurau melalui pekan Batu Lima menghubungkan pekan Bagan Serai dan Taiping melalui Jalan Persekutuan. Stesen bas utama dulunya berada di hadapan Masjid Daerah Kerian, Jalan Taiping (5.128458°U, 100.489652°T). Selain teksi, terdapat juga pengangkutan jarak jauh seperti Keretapi Tanah Melayu (KTM) (5.128832°U, 100.486718°T) manakala sekarang telah diwujudkan Hentian Raya bagi menghubungkan bandar utama di Semenanjung Malaysia. Ketika ini, perkhidmatan bas tempatan telah ditamatkan kerana tidak mendapat sambutan.

Kegiatan sosioekonomi penduduk setempat majoritinya ialah petani yang mengusahakan sawah padi, sawit dan getah manakala selebihnya sebagai peniaga dan pemakan gaji awam/swasta.
Wakil rakyat

* Mengikut perangkaan Suruhanjaya Pilihan Raya Malaysia (SPR) 2008, peratus pengundi kawasan parlimen P57 Parit Buntar (45,219 pengundi) ialah: Melayu: 67.0% Cina: 28.0% India: 4.9%; Lain: 0.1%.
* Dalam pilihan raya 1999, kawasan ini dimenangi oleh: Dato' Dr Hassan Mohd Ali dari parti PAS dengan majoriti sebanyak 2,094 undi.
* Dalam pilihan raya 2004, kawasan ini dimenangi oleh Brig Jen (B) Datuk Seri Abdul Hamid Ngah Alias Zainal Abidin dari Barisan Nasional (UMNO) dengan majoriti 4698, menewaskan Hasan Mohd Dato' Dr Hasan Mohd Ali.
* Dalam pilihan raya 2008, kawasan ini dimenangi oleh Dr. Mujahid Yusof Rawa dari PAS menewaskan Datuk Abdul Rahman Sulaiman dari Barisan Nasional (UMNO) dengan majoriti 7,551 undi.
* Pada Pilihan Raya Umum Malaysia pada 5 Mei 2013, kawasan ini sekali lagi dimenangi oleh Dr. Mujahid Yusof Rawa dari PAS, menewaskan calon muda Barisan Nasional (UMNO) Mua'amar Ghadafi Jamal bin Jamaludin dengan majoriti 8,476 undi. SPR melaporkan jumlah undi berdaftar kawasan ini bagi Pilihan Raya Umum Malaysia 2013 adalah seramai 51,422, dengan peratus keluar mengundi 86.20%.
Kemudahan

* Dewan Seri Kerian
* Dewan Merdeka
* Padang Bandaran
* Laman Pusat Bandar
* Arked Niaga Parit Buntar
* Dewan Kerian Permai
* Dewan Ramli Ngah Talib
Pengangkutan

Bandar Parit Buntar terletak di tengah-tengah laluan Jalan Persekutuan 1 (Ipoh - Parit Buntar - Butterwoth). Terdapat kemudahan laluan rel keretapi yang merentasi parit Buntar dan terbaru, laluan rel keretapi elektrik berkembar yang menghubungkan Ipoh - Padang Besar.
* Hentian Raya Parit Buntar
* Hentian Teksi Pusat Bandar
* Stesen Keretapi Parit Buntar
Pelancongan

Terdapat banyak tempat menarik dan bersejarah di Parit Buntar yang boleh dikunjungi, antaranya:
* Taman Rekreasi Pinggiran Sungai Kerian
* Medan Selera Jambatan Parit Buntar-Bandar Baharu
* Menara Jam Parit Buntar
Hospital

* Hospital Parit Buntar
* Hospital Kerian di Simpang Lima
Masjid

# Masjid Ar-Rahmaniah, Tebok Jawa 34200 Parit Buntar
# Masjid Daerah Kerian 34200 Parit Buntar
# Masjid Hijau, Kampung Kedah, 34200 Parit Buntar
# Masjid Mahyuddin Batu 5, Jalan Baru 34200 Parit Buntar
# Masjid Parit Tok Ngah Darat 34200 Parit Buntar
# Masjid Simpang 5 34200 Parit Buntar
# Masjid Sungai Setar batu 2, Jalan Sempadan 34200 Parit Buntar
# Masjid Jamek Titi Serong 34200 Parit Buntar
# Masjid Ubudiah Taman Seri Tenggara,34200 Parit Buntar
# Masjid Al-Ridzuan, Pusat Bandar, 34200 Parit Buntar
Pautan luar

* Info Tentang Parit Buntar dan Daerah Kerian


Kategori:Bandar di Perak
Kategori:Mukim di Daerah Kerian